ฮั่งเส็งปิดบวก 69.43 จุด รับราคาน้ำมันพุ่ง-รายงาน Beige Book
ฮั่งเส็งปิดบวก 69.43 จุด รับราคาน้ำมันพุ่ง-รายงาน Beige Book
20 ต.ค. 2559

ดัชนีฮั่งเส็งตลาดหุ้นฮ่องกงปิดวันนี้ปรับตัวเพิ่มขึ้น โดยดัชนีฮั่งเส็งเพิ่มขึ้น 69.43 จุด หรือ 0.30% ปิดวันนี้ที่ 23,374.40 จุด โดยได้รับแรงหนุนจากราคาน้ำมันดิบทะยานขึ้นกว่า 2% หลังจากที่นักลงทุนคลายความวิตกกังวลเกี่ยวกับภาวะน้ำมันล้นตลาด
นอกจากนี้ ตลาดยังซึมซับข้อมูลหลังจากที่ธนาคารกลางสหรัฐ (เฟด) เปิดเผยรายงานสรุปภาวะเศรษฐกิจทั้ง 12 เขต หรือ Beige Book โดยระบุว่า กิจกรรมทางเศรษฐกิจของสหรัฐยังคงขยายตัวปานกลางในช่วงปลายเดือนส.ค.จนถึงต้นเดือนต.ค. และเศรษฐกิจในเขตส่วนใหญ่ยังคงมีแนวโน้มที่เป็นบวก